Šiaulių gidas

Knygos „Nemunu per Lietuvą“ pristatymas
2018-05-16 18:00 (Europe/Moscow) | P. Višinskio viešoji biblioteka
Leidybos namai „Terra Publica“ su dideliu džiaugsmu pristato gegužės mėnesį pasirodžiusią knygą „Vysla per Lenkiją“ ir kviečia susitikti gegužės 16 d. (trečiadienį) 18.00 val. Šiaulių apskrities Povilo Višinskio viešojoje bibliotekoje (Aušros al. 62, Šiauliai).
Lygiai prieš metus skaitytojams buvo pristatyta pirmoji nacionalinės ekspedicijos knyga „Nemunu per Lietuvą“. 2017 m. šis leidinys tapo perkamiausia pažintine knyga Lietuvoje.
Knyga „Vysla per Lenkiją“ – jau antroji knygų serijos „Nacionalinė ekspedicija“ dalis. Didelio populiarumo sulaukęs LRT projektas „Nacionalinė ekspedicija“ dar kartą atveria nepažintus Lietuvos istorijos klodus. Šį kartą atradimų maršrutas driekiasi jau ne Lietuvos, o Lenkijos teritorija, ir jo ašimi tampa ilgiausia Lenkijos upė – Vysla.
Į antrąją serijos knygą „Vysla per Lenkiją“ sugulė mažai girdėti Lietuvos istorijos pasakojimai, netikėti kultūriniai ir etnografiniai atradimai, intriguojami, stereotipus laužantys Lietuvos ir Lenkijos bendrumai bei skirtumai. Tai kelionių vadovas norintiems keliauti, kulinarijos knyga gurmanams, istorijos vadovėlis patriotams (ir ne tik).
Knygos „Vysla per Lenkiją“ sudarytojas ir tekstų autorius – visų ekspedicijų dalyvis Selemonas Paltanavičius. Pro žinomo rašytojo, gamtininko, žurnalisto akis neprasprūdo ne tik Lietuvai svarbios istorijos ir gamtos detalės, bet ir spalvingas pačios ekspedicijos gyvenimas. Tai, kas įdomiausia ir dar nematyta, – tiesiai iš pirmų lūpų!
Renginio metu žiūrovų laukia susitikimas su knygos autoriumi Selemonu Paltanavičiumi. Šis susitikimas – tai išskirtinė proga išgirsti apie 2017 m. vykusią kelionę plaukiant Vysla per Lenkiją, susitikti ir pabendrauti su nacionalinės ekspedicijos dalyviais, užduoti jiems klausimų ir iš pirmų lūpų išgirsti įdomiausius įspūdžius.
Renginys nemokamas

Leidybos namų „Terra Publica“ inf. ir nuotr.

Susitikimas su knygos „Vysla per Lenkija“ autoriumi Selemonu Paltanavičiumi
2018-05-16 18:00 (Europe/Moscow) | P. Višinskio viešoji biblioteka
Gegužės 16 d. 18 val. Šiaulių apskrities Povilo Višinskio viešojoje bibliotekoje savo knygą „Vysla per Lenkija“ pristatys Selemonas Paltanavičius.
„Vysla per Lenkiją” – tai antroji pagal LRT televizijos projektą „Nacionalinė ekspedicija” parengta knyga. Joje pristatoma gamtininko, rašytojo Selemono Paltanavičiaus, istorijos profesoriaus Alfredo Bumblausko, muzikologės, etnologės Zitos Kelmickaitės, žurnalisto, prodiuserio Edmundo Jakilaičio, atlikėjo Gabrieliaus Liaudansko-Svaro, lenktynininko Benedikto Vanago, žurnalistės, laidų vedėjos ir prodiuserės Editos Mildažytės bei kitų žymių Lietuvos žmonių įspūdžiai keliaujant ilgiausia Lenkijos upe Vysla ir ieškant Lietuvos pėdsakų kaimyninėje šalyje. Knygoje atskleidžiama bendra Lietuvos ir Lenkijos istorija, negirdėti istorijos pasakojimai, nepažintos tradicijos, regionų virtuvė ir etnokultūriniai papročiai. Tai antroji knygų serijos dalis apie 2017 m. vykusią nacionalinę ekspediciją, kuri traukia atrasti nepažintąją Lietuvos dalį Lenkijoje.
Renginys nemokamas.

Ansamblio "Nerija" koncertas
2018-05-12 21:00 (Europe/Helsinki) | „Juonė pastuogė”
Ansamblis “Nerija” neperseniausiai atšventęs kūrybinės veiklos 40-metį tęsia savo pirmtakų muzikines tradicijas, kurios per visą ansamblio gyvavimo laiką nuolat šildė paprasto lietuviško klausytojo širdį. „Nerija” į savo kūrybą sėkmingai įpina lietuvių liaudies muzikos lobyno perlus, sujungdama juos su nuotaikingomis šiuolaikinėmis spalvomis, šokių ritmais, pateikdama visa tai santūria, bet solidžia scenine išraiška. Vakarėlyje išgirsite senas geras grupės atliekamas dainas, populiarius šlagerius ir naujausias dainas.
Vakarėlis vyks jaukioje ir pagražėjusioje smuklės “Juonė pastuogė” salėje. Vietų skaičius salėje labai ribotas, todėl staliukus į muzikinius vakarus kviečiame rezervuoti iš anksto.

Triušių paroda
2018-05-12 10:00 - 2018-05-13 20:00 (Europe/Moscow)
Gegužės 12-13 dieną prekybos centre BRUKLINAS išvysite didžiausią būrį be galo mielų, pūkuotų ilgaausių.
Čia artėjančios tarptautinės šeimos dienos proga vyks dekoratyvinių ir veislinių triušių paroda. Renginio metu bus galima išvysti apie 70 įvairiausių rūšių triušiukų: nuo Naujosios Zelandijos baltųjų, Kalifornijos, Didžiųjų Siamo, iki Belgų milžinų ar Japonijos triušių.
Parodos metu vyks konkursas, visi apsilankiusieji galės balsuoti ir išrinkti gražiausią parodos triušiuką.
Ir tai dar ne viskas.
Šeštadienį ir sekmadienį su triušiukais bus galima nemokamai nusifotografuoti.
Fotografą sutiksite nuo 12 iki 15 val.

Nemokamas seminaras susidūrusiems su onkologine liga
2018-05-12 10:00 (Europe/Moscow)
Asociacija „Kraujas“ organizuoja ir kviečia onkologinės ligos patirtį turinčius žmones dalyvauti nemokamame seminare Šiauliuose šį šeštadienį, gegužės 12 d. Praktiniame dviejų temų seminare bus aptariama, kaip tvarkytis su ligos atsinaujinimo baime, nežinomybės jausmu bei gyventi kuo pilnavertiškesnį, prasmingesnį ir kokybiškesnį gyvenimą po ligos – net ir žinant, kad ji gali sugrįžti bei pateikiama informacija apie mokslu pagrįstą mitybą, kuri gali padėti sergant onkologinėmis ligomis.
„Onkologinė liga žmogų užklumpa netikėtai ir nei vienas tam nesiruošia iš anksto, todėl šalia paskirto gydymo lydi gausybė naujos informacijos, emociniai išgyvenimai ir daug klausimų bei nežinomybės. Nereikia pamiršti ir daugybės mitų, kuriais apipintos onkologinės ligos. Siekiant padėti pacientams ir jų artimiesiems susitvarkyti su užplūdusiomis emocijomis, pagerinti jų psichologinę savijautą ir gyvenimo kokybę, sumažinti išgyvenamą distresą, pateikti mitybos rekomendacijas, yra rengiami seminarai aktualiomis temomis“, – sakė asociacijos „Kraujas“ pirmininkė Ieva Drėgvienė.
Gegužės 12 d. vyksiančio seminaro pirmoje dalyje „Ligos atsinaujinimo baimė ir kaip su ja tvarkytis“ psichologė Ina Valeckienė nagrinės daugeliui žmonių, išgyvenančių onkologinę ligą, būdingą ligos atsinaujinimo baimę: „Mokysimės atpažinti ir įvardinti savo jausmus, o taip pat sumažinti patiriamą nerimą ir stresą nieko nekainuojančia priemone – juoku. Kalbėsime tik apie tai, kas naudinga mums, jog taptume drąsesniais, kūrybiškesniais ir svarbiausia – laimingesniais, linksmesniais bei sveikesniais.“
Antroje seminaro dalyje „Sveikos mitybos principai onkologiniams pacientams ir jų artimiesiems“ dalyviai sužinos, kokie maisto produktai gydo ir saugo, kaip gaminti maistą, kad jame išliktų kuo daugiau vertingų medžiagų.
„Klausimas – ką valgyti ir kaip valgyti? – yra vienas iš tų, kurie sukasi onkologine liga sergančių pacientų bei jų artimųjų mintyse ne tik ruošiantis gydymui ar gydymosi metu, bet ir pasveikus. Seminare kalbėsime apie mokslu pagrįstą mitybą, kuri gali padėti sergant onkologinėmis ligomis. Sveikas gyvenimo ir mitybos būdas yra bene vienas svarbiausių dalykų, galinčių pagerinti gyvenimo kokybę ir savijautą, padėti greičiau atgauti jėgas. Kalbėsime apie konkrečius maisto produktus, patvirtintus klinikiniais tyrimais bei apie bendrą mitybos kokybę,“ – sakė seminaro lektorė, homeopatė ir gydomosios mitybos specialistė Deimantė Rapalytė.
Gegužės 12 d. šeštadienį vyksiančio dviejų temų seminaro pradžia – 10 val. Renginys vyks Respublikinės Šiaulių ligoninės onkologijos klinikoje, Administracijos salėje, 2-ame aukšte (Darželio g. 10, Šiauliai).
Dalyvavimas seminare yra nemokamas. Norint dalyvauti, reikalinga išankstinė registracija. Daugiau informacijos apie seminarus ir registraciją galima rasti interneto puslapyje www.kraujas.lt.

Aušra Mažonė – „Nežinios fronto linijos: 12 istorijų apie karių moteris iš viso pasaulio“
2018-05-11 19:00 (Europe/Moscow) | P. Višinskio viešoji biblioteka
Gegužės 11 d. 19 val. Šiaulių apskrities Povilo Višinskio viešojoje bibliotekoje vyks Aušros Mažonės naujos knygos „Nežinios fronto linijos: 12 istorijų apie karių moteris iš viso pasaulio“ pristatymas. Knygoje rašoma apie išlydėjusių savo vyrus į karines misijas žmonų susidūrimą su nežinomybe, baime ir nerimu, išgyvenant nuolatinę meilės ir pareigos, dabarties pilnatvės ir ateities nežinomybę, šalto proto ir prieštaringų jausmų kovą.
Renginį ves žurnalistė Aina Kirdulienė. Koncertuos Šiaulių Sauliaus Sondeckio menų gimnazijos auklėtiniai.
Dalyvavę knygos pristatyme bus pakviesti į ekskursiją Lietuvos kariuomenės karinių oro pajėgų Aviacijos bazėje.
Renginys nemokamas.

Koncertas “Ne vien Piazzolla”
2018-05-11 18:00 (Europe/Moscow) | „Laiptų galerija”
Gegužės 11 d., 18 val. „Laiptų galerija” kviečia į išskirtinės muzikos koncertą “Ne vien Piazzolla”. (Gerai pažįstami Astor Piazzolla opusai ir Lietuvos žydų muzikinis paveldas).

Atlikėjai: DALIA DĖDINSKAITĖ (smuikas), GLEB PYŠNIAK (violončelė), TADAS MOTIEČIUS (akordeonas).
Programoje: Astor Piazzolla “Metų laikai Buenos Airese”, “Le Grand Tango”, “Oblivion”, “Ave Maria”, “Escualo”, “Libertango” ir kt.

Taip pat nuskambės iš užmaršties prikelti Lietuvos žydų muzikinio paveldo kūriniai: J. Achron „Hebrew Melody”, A. Copland „The Little Horses”, B. Goodman „Sing Sing Sing”.

DALIA DĖDINSKAITĖ – viena ryškiausių jaunosios kartos Lietuvos
smuikininkių, respublikinių bei tarptautinių konkursų laureatė. Nuo
2017 metų – didžiausio pasaulyje muzikos universiteto Vienoje įžymaus austrų profesoriaus Christian Altenburger klasės asistente. D. Dėdinskaitė koncertavo daugelyje Europos valstybių, JAV ir Naujojoje Zelandijoje, griežė solo su Lietuvos valstybiniu simfoniniu,
Lietuvos nacionaliniu simfoniniu, „Dresdner Kappelsolisten“ ir
Drezdeno „Carl Maria von Weber“ simfoniniu orkestrais, diriguojant
Sauliui Sondeckiui, Juozui Domarkui, Georgui Mark ir kt.

Dar būdamas 14 metų GLEB PYŠNIAK kaip solistas debiutavo su
Lietuvos kameriniu orkestru (dirigentas prof. Saulius Sondeckis)
Lietuvos nacionalinėje filharmonijoje. Legendinės violončelininkės Natalijos Gutman auklėtinis pasirodo garsiausiose pasaulio salėse: Vienos „Musikverein“, Amsterdamo „Concertgebouw“, Maskvos konservatorijos Didžiojoje salėje, pasirodė solo su Maskvos konservatorijos simfoniniu, Lietuvos nacionaliniu simfoniniu, Lietuvos valstybiniu simfoniniu, Lietuvos kameriniu, Šv. Kristoforo kameriniu, Rygos Singonietta, Porto simfoniniu orkestrais ir kt. Aukščiausius įvertinimus muzikas pelnė reikšminguose nacionaliniuose ir tarptautiniuose konkursuose, o 2006 m. už Lietuvos vardo garsinimą G. Pyšniak apdovanojo Lietuvos Respublikos Prezidentas Valdas Adamkus.
TADAS MOTIEČIUS – perspektyvus jaunosios kartos akordeonistas. Šiaulių Sauliaus Sondeckio menų mokyklos alumnas bei buvęs Lietuvos muzikos ir teatro akademijos akordeono klasės studentas, per pastaruosius dešimt metų pasirodęs begalėje Europos scenų ir festivalių, dalyvavęs tarptautiniuose seminaruose ir projektuose. Tadas yra tapęs Karalienės Mortos premijos ir daugiau nei 30 Lietuvos bei tarptautinių konkursų laureatu. Akordeonistas aktyviai koncertuoja Lietuvoje įsitraukdamas į unikalius projektus, bendradarbiaudamas su įvairialypiais kūrėjais.

Nemokamas populiarios muzikos vakaras. Groja A. BUTNORIUS
2018-05-10 19:30 (Europe/Moscow) | „Juonė pastuogė”
Savo atliekamoms dainoms muziką atlikėjas kuria pats, taip pat naudoja perdibtas lietuviškai populiarias pasaulio kompozitorių sukurtas dainas. Tekstus Algimanto atliekamoms dainoms kūrė Audra Domarkaitė, Birutė Petrėnienė, daugumą tekstų parašė poetas Marjius Budraitis.Šiandien Algimantas Butnorius sėkmingai sukasi pramogų pasaulyje,dalyvauja įvairiuose muzikiniuose prjektuose ir renginiuose su įvairiais muzikantais,jo atliekamos dainos skamba Lietuvos radijo stotyse, ne viena jų buvo pakliuvusi į “Lietaus” Radijo populiariausių dainų dvidešimtuką.
Sudalyvauja retkarčiais Algimantas įvairiose Lietuvos televizijų laidose. Dabar Algimantas koncertuoja drauge Evaldu iš grupės “Crazy Crow” (gitara). bei kitais Šiaulių muzikantais. Daugiau apie atlikėją www.algimantasbutnorius.lt

PREMJERA! Spektaklis PATS GERIAUSIAS ŠOU
2018-05-09 18:00 (Europe/Moscow) | Koncertų salė „Saulė”
Šou be taisyklių

Premjera

REŽISIERIUS Andrius Žiurauskas

Kostiumų dailininkė Greta Subatavičiūtė
Scenografas Audrius Pukšta
Kompozitorius Olegas Jerochinas (Oleg Jerochin)
Šviesa Daug!
Garsas Aukščiausios kokybės!

Vaidina

Ineta/Emilija – Ineta Stasiulytė, Emilija Latėnaitė
Aušra – Aušra Štukytė
Juozas – Juozas Gaižauskas
Eimutis/Jokūbas – Eimutis Kvoščiauskas, Jokūbas Bareikis

Didžiausias metų įvykis – „Pats geriausias šou“ – tai, ko dar nematėte ir tikrai niekur kitur nepamatysite!
BILIETAI ČIA
Šeši geriausi Lietuvos aktoriai – Ineta Stasiulytė, Aušra Štukytė, Eimutis Kvoščiauskas, Juozas Gaižauskas, Emilija Latėnaitė ir Jokūbas Bareikis – susitiko tam, kad sukurtų patį geriausią šou Lietuvos istorijoje.
Šou metu bus unikaliai įgyvendinti geriausių pasaulyje komedijos meistrų pasirodymai, neįprastai skambės populiariausių dainų versijos, vyks iki ašarų juokingos improvizacijos ir efektingos parodijos. Scenoje išvysite geriausią madų šou, įspūdingus magijos triukus, aukšto lygio solinius ir kolektyvinius šokių pasirodymus bei nepripažintų talentų šou. Aktoriai pasirodys netikėtuose amplua, juoksis iš savęs ir vienas iš kito, barsis, jei tik to prireiks, apsinuogins, jei to pareikalaus publika, išpažins savo nuodėmes, jei jiems bus atleista, ir, svarbiausia, galų gale atskleis paslaptį, kaip jiems pavyko tapti pačiais geriausiais.
Kas jūsų laukia?
– Tai, ko dar nesate matę;
– Tai, kas gali priversti jus išeiti iš salės, jei nebūsite tam dar pasiruošę;
– Daug nepamirštamų įspūdžių ir nevaldomo juoko.
Ko tikrai nebus?
– Saldžios romantikos;
– Pasakėlių prieš miegą;
– Vestuvių muzikantų.
Kokybę garantuojame, tačiau už aktorių veiksmus – neatsakome!
Įspėjame, kad šis šou skirtas tik stiprių nervų žiūrovams.

Kokiam žiūrovui skirtas šou
Norinčiam pamatyti tai, ko dar niekur kitur nematė

Premjera
2017 m. rugsėjo 7 d.

Trukmė
1 val. 30 min.

Pertrauka
Ne

Rekomenduojamas amžius
N-16

Ar šou metu rūkoma
Ne

Ar vaikai įleidžiami
Ne

„Europa – tai mes“
2018-05-09 15:30 (Europe/Moscow)
Renginys nemokamas
Programoje kūrybinio ugdymo centro „Mikitukas“ (vad. E. Žalalienė), meninės raiškos mokyklos „Incognito“ (vad. V. Medžiaušienė), Salduvės progimnazijos muzikos studijos (vad. J. Andriulienė), Šiaulių kultūros centro šokių studijos „Repeticija“ (vad. L. Jokubaitienė), vaikų vokalinio ansamblio „Lašeliai“ ir vokalinio ansamblio „Romantika (vad. R. Majauskienė) meniniai pasirodymai, muzikinės grupės „MONO“ koncertas. Renginio metu vyks viktorina, komiksų lobių paieška, įvairios kūrybinės dirbtuvės ir edukaciniai užsiėmimai.
Gegužės 9 d., trečiadienis, 15.30 val. (prie Rėkyvos kultūros namų)

Šiaulių pučiamųjų orkestro koncertas
2018-05-07 17:30 (Europe/Moscow) | P. Višinskio viešoji biblioteka
Gegužės 7 d. 17.30 val. kviečiame į Šiaulių apskrities Povilo Višinskio viešosios bibliotekos Konferencijų salėje vyksiantį Šiaulių pučiamųjų orkestro koncertą, skirtą Spaudos atgavimo, kalbos ir knygos dienai.
Skambės K. Daugėlos, M. K. Oginskio, M. K. Čiurlionio, B. Dvariono, D. Dolskio, V. A. Mocarto, R. Falvo, J. Novakausko, A. Toseli, E. Osterling, L. Arditi kūriniai.
Atlikėjai: Kristina Valčiulienė (sopranas), Pijus Kondrotas (baritonas), Majus Šalkus (valtornė), Kamilė Kaučikaitė (fortepijonas).
Orkestro vadovas Sigitas Vaičiulionis
Dirigentas Gedminas Bruzga
Renginio vedėjas Vladas Baranauskas
Renginys nemokamas

Mugė „Terbakrauskis“
2018-05-04 10:00 - 2018-05-05 21:00 (Europe/Moscow) | Pėsčiųjų bulvaras (Vilniaus g.)
Gegužės 4-5 dienomis Šiaulių miesto bulvare vyks kasmetinė mugė „Terbakrauskis“.
JŪSŲ LAUKS:
Smagūs užsiėmimai vaikams, veidukų piešimas, batutų pramogos, mašinėlės. Smaližius džiugins keptai vafliai, karštos spurgytės, ledai, keptos bulvytės;
“Terbakrauskio” žaidimai, atrakcijos ir dovanos;
Atkurtos Lietuvos šimtmečio proga drauge darysime paveikslą-milžiną;
Paties tikriausio aliejaus spaudimo demonstracija;
Tekstilinių lėlių edukacinė pramoga;
Talentingi amatininkai ir menininkai su savo rankomis pagamintais kūriniais;
Šviežūs kepiniai, gardūs rūkytos mėsos gaminiai, žuvis ir kita;
O visu svarbiausia – šeštadienį ROMO DAMBRAUSKO koncertas!
VIETA:
Šiaulių miesto bulvaras, scena prie Kaštonų alėjos
KONCERTAI:
Gegužės 4 d. 16 val. Andrius Alšauskas
Gegužės 5 d. 15 val Romas Dabrauskas
MUGĖS LAIKAS:
Gegužės 4-5 d. 10-21 val.

Vakaras su Sigitu Parulskiu
2018-05-03 18:00 (Europe/Moscow) | „Laiptų galerija”
Gegužės 3 d. (ketvirtadienį),18 val. „Laiptų galerijoje“ – vakaras su Sigitu Parulskiu. Dalyvauja VŠDT akt. Monika Šaltytė, literatūrologas, hum.mokslų dr. Nerijus Brazauskas.
Bus galima įsigyti naujausią rašytojo S.Parulskio knygą „Amžinybė manęs nejaudina“.
Sigitas Parulskis – poetas, prozininkas, literatūros kritikas, dramaturgas, eseistas, vertėjas, Nacionalinės premijos laureatas ir daugiausia į užsienio kalbas verčiamas šiuolaikinis lietuvių rašytojas bei tiesiog… unikali asmenybė.
Naujausia eseistikos knyga „Amžinybė manęs nejaudina“ , pasak S.Parulskio, „apie stingstantį laiką ir jame atsispindintį grožį, ir negandą, ir atmintį, ir dar kažką, kas labai konkretu ir sunkiai įvardijama, bet labiausiai ji apie dabartį, apie esamąjį laiką, apie mus, čia gyvenančius ir jaučiančius. Kur kitur, jeigu ne stingstančiose dabarties akyse galime pamatyti žybtelėjant amžinybę ir save – akimirką nemirtingus.”
1965 m. vasario 10 dieną Obeliuose, Rokiškio rajone, gimęs, Vilniaus universitete lietuvių kalbą ir literatūrą baigęs, kultūrinės žiniasklaidos redakcijose dirbęs Sigitas Parulskis yra vienas kūrybingiausių ir įvairiapusiškiausių šiuolaikinių Lietuvos rašytojų. Per dvidešimt kūrybos metų – keturios poezijos knygos, keturios eseistikos ir trumpų istorijų knygos, keturi romanai, panašiai tiek pjesių, scenarijų… Jis taip pat verčia iš rusų ir anglų kalbų. Gyvena tik iš rašymo.

Lietuvos mini ralio čempionatas
2018-04-29 09:30 - 19:00 (Europe/Moscow)
Šiaulių mieste vyks Lietuvos mini ralio čempionato pirmasis etapas balandžio 29 d. Kviečiame Šiaulių vaikų globos namų auklėtinius ir ketiname sudaryti sąlygas jiems stebėti šį renginį. Vaikų skaičius dar nėra galutinai žinomas, bet preliminariai tai būtų apie 15 vaikų grupė.

Apie akciją rašome savo paskyroje facebook.com, bei portale www.dare2dream.lt

Preliminari renginio programa:

1. 9.30-10.00 val. Atvykimas į starto vietą (Dalyviai išsirikiavę aikštėje, galimybė pabendrauti, apžiūrėti visų transporto priemones). Vieta „Dagris” aikštelė prie PC „Bruklinas”;

2. 10.00-11.00 val. Atidarymo ceremonija ir dalyvių startas (vieta ta pati);

3. 11.00-11.15 val. Vykimas į Bačiūnų kartodromą (apie 2 km);

4. 11.20 – 12.30 val. II greičio ruožo stebėjimas Bačiūnų kartodrome;

5. 12.35 – 14.00 val. pietūs (pagal poreikį, arba vežame į jūsų įstaigą pietauti, arba savarankiškai mieste). Rlio dalyviai iki 13.30 val. bus starto vietoje prie PC „Bruklinas”, vyks technikos aptarnavimas;

6. 14.10 – 14.30 val. vykimas į Zuoknius (Motekaičio g.) 9-10 greičio ruožo stebėjimui (apie 4 km);

7. 14.50 – 16.00 val. 9-10 greičio ruožų stebėjimas;

8. 16.10 – 16.30 val. vykimas į finišą (arba į Kuršėnų autodromą);

9. 16.30 – 17.30 val. ralio dalyvių finišas;

10. Renginio pabaiga (Jeigu liks jėgų, 19.00 val numatoma apdovanojimo ceremonija).

Grupės "AURA" koncertas
2018-04-28 21:00 (Europe/Helsinki) | „Juonė pastuogė”
„Juonio pastogės” vakarėlyje skambės populiari lietuviška muzika ir pasaulio muzikos hitai.

Koncertuoja CRAZY CROW ir A. ČIŽAUSKAITĖ
2018-04-27 21:00 (Europe/Moscow) | „Juonė pastuogė”
Bendras projektas – koncertuoja grupė „Crazy Crow“ ir šiaulietė AURELIJA ČIŽAUSKAITĖ.
Vakarėlis vyks jaukioje ir pagražėjusioje smuklės “Juonė pastuogė” salėje. Vietų skaičius salėje labai ribotas, todėl staliukus į muzikinius vakarus kviečiame rezervuoti iš anksto. Staliukų rezervacija tel.: 841 524926, 8656 43363

Lietuvos balsas. Nugalėtojo turas su Vilniaus Bigbendu
2018-04-27 19:00 (Europe/Moscow) | Šiaulių arena
Kokybiškiausio muzikinio projekto „Lietuvos balsas” penktojo sezono nugalėtojos Monikos Marijos grandiozinis turas po Lietuvą su žymiuoju Vilniaus Bigbendu ir Elitaz muzikos grupe! Balsas sužavėjęs šimtus tūkstančių ir pelnęs garbę vadintis geriausiu Lietuvoje!
Profesionalų sukurta programa ir įspūdingas šou kartu su Žemaitukais, Gražvydu Sidiniausku, Paulina Paukštaityte, Viliumi Popendikiu, Kristina Radžiukynaite bei Gabija Lokyte!
Tu privalai tai pamatyti!
Koncerto atlikėjai:
Monika Marija
Vilniaus Bigbendas
Elitaz muzikos grupė
Gražvydas Sidiniauskas
Paulina ir Kaia
Vilius Popendikis
Žemaitukai
Kristina Radžiukynaitė
Gabija Lokytė
Pagrindinė renginio informacija
Nuolaidos: nėra
Nemokamai: vaikai nemokamai neįleidžiami
Renginio trukmė: ~2 val.
Pertrauka: yra

Dokumentinio filmo „Misija Sibiras'17. Iš mokyklos suolo į ekspedicijos traukinį" pristatymas
2018-04-27 16:30 (Europe/Moscow) | Šiaulių universiteto biblioteka
Tai pasakojimas apie pilietiškumą. Jame sutelpa viskas: pirmasis ekspedicijos metu iškilęs kryžius, himnas, kurio metu visi nejučia apsikabina, už tūkstančių kilometrų nuo Lietuvos sutikti lietuviai ir vietiniai, kurie vis dar prisimena lietuviškas dainas.
Šis filmas apie 16 žmonių komandą, kuri 2017 metų liepą keliavo į tolimą Irkutsko kraštą (Rusijos federacija) ir ten esančiuose Tulūno ir Nižneudisnko rajonuose sutvarkė 9 lietuvių kapinės, kuriose iškilo ir 9 nauji, lietuviškomis kryždirbystės tradicijomis puošti kryžiai.
Visus šiauliečius bei miesto svečius maloniai kviečiame penktadienio vakarą susipažinti su ekspedicijos „Misija Sibiras’17“ dalyvių istorijomis ir emocijomis 40 minučių trukmės režisierės Emilės Jasulevičiūtės dokumentiniame filme „Misija Sibiras’17. Iš mokyklos suolo į ekspedicijos traukinį“.
Tai išskirtinė galimybė prisiliesti prie gyvosios istorijos, prie kurios Irkutske prisilietė 16 jaunų žmonių komandos rankos.
Prieš filmą savo kelionės (į Irkutsko sritį (Rusijos federacija)) istorijomis, įspūdžiais, išgyventomis emocijomis dalinsis ekspedicijos „Misija Sibiras’17” dalyvis Aurimas Rapalis.
Dokumentinio filmo pristatymas vyks balandžio 27 d. 16:30 val. Šiaulių universiteto bibliotekos 413 aud.
Istorija gyva bus tol, kol prie jos prisilies kuo daugiau rankų!

Monika Pundziūtė-Monique: akustinis koncertas
2018-04-26 19:00 (Europe/Moscow) | Koncertų salė „Saulė”
Viena ryškiausių ir žinomiausių jaunosios kartos atlikėjų kviečia į akustinį gyvo garso pasirodymą. Koncerte skambės muzikinės istorijos – dainos iš debiutinio atlikėjos albumo „Sun & Moon”. Kartu su muzikantais Monique klausytojams pristatys gerai žinomų kūrinių „Dviese”, „Man nebaisu”, „Palauk dar” akustines interpretacijas.
„Gerbėjai nuolat klausdavo, kada atvyksime koncertuoti į jų miestą. Labai džiaugiuosi, kad šį pavasarį turiu progą leistis po Lietuvą, kur su akustine albumo „Sun” programa aplankysime septynis miestus – sales, kuriose dar neteko būti, pamatysime klausytojų akis, kuriose dar nebuvome uždegę džiaugsmo savo muzika,” – su nekantrumu pavasario pasirodymų laukia atlikėja.
Akustinis Monique koncertas kovo 22 d. koncertų salėje „Saulė”.
Bilietai: https://www.bilietai.lt/lit/renginiai/koncertai/monika-pundziute-monique-akustinis-koncertas-243719/

Komedija „(Ne) Galiu tylėti, (Ne) Galiu mylėti!”
2018-04-22 18:00 (Europe/Moscow) | Koncertų salė „Saulė”
Po Lietuvą turą tęsianti kultinė „Kitokio Teatro“ komedija „(Ne) Galiu tylėti, (Ne) Galiu mylėti! RASOS-BASOS” (rež. Ričardas Vitkaitis) – balandžio 22 d. 18 val. Šiaulių koncertų salėje ,,SAULĖ”.
Komedijoje susitiks keturios charizmatiškos, krykštaujančios supermoterys, gyvenančios amžiaus tarpsniuose nuo 25 iki 55 m. Viena per kitą jos kleketuoja savo istorijas – ir dūzgia, lyg bičių avilys, aliarmo metu! Čia net patys privačiausi niuansai išparceliuojami draugių teismui. Stebint neįtikėtinas moterų gyvenimo situacijas, nevalingas kvatojimas palaipsniui apsėda visą salę. Ir nebelieka kitos išeities – kaip tik prisijuokti į valias!
Komedijos aktoriai – žiūrovams puikiai pažįstami iš TV laidų, kino filmų, įvairių teatro projektų – Aušra Štukytė, Lina Rastokaitė, Žemyna Ašmontaitė, Ramūnas Šimukauskas, Gabija Ryškuvienė, Eglė Mikulionytė žada nepakartojamas emocijas.
Komedija atskleis: moteris – tai tūkstančiai veidų ir vaidmenų; žemėje visi keliai veda į moterį, o ne į Romą; moteris tai deivė, gundytoja, kerėtoja ir pinčukas viename! Bet kaipgi pasaulis be moterų?!
Užgriuvus netikėtai didžiuliam pasisekimui, kūrybinė komanda pakeitė aktorių garderobą, žiūrovus herojės stebins naujomis, spalvingomis suknelėmis. Laukia ir daugiau staigmenų.
„(Ne) Galiu tylėti (Ne) Galiu mylėti“ – tai kultine pretenduojanti tapti komedija, subalansuota ir moterims, ir jas labiau trokštantiems suprasti vyrams. Misija – neįmanoma? Susitikime ir pažiūrėsime.
Bilietus platina – www.bilietai.lt
Vaidina:
Lina Rastokaitė/Žemyna Ašmontaitė
Aušra Štukytė,
Gabija Jaraminaitė
Eglė Mikulionytė/Rimantė Valiukaitė,
Ramūnas Šimukauskas.
Trukmė – 1 val. 40 min.

Grožio ir estetikos mugė
2018-04-22 12:00 (Europe/Moscow) | P. Višinskio viešoji biblioteka
Renginio programa:
12 val. Konferencijų salėje makiažo meistrė Ieva Mitigailienė pristatys knygą „Makiažo formulės“;
13 val. Mažojoje salėje vyks vizažistės Jurgitos Paulauskienės praktinė dieninio makiažo pamoka;
14 val. Konferencijų salėje tinklaraščio „Minervos blogas“ autorė, kvepalų žinovė Rimantė Budrytė-Kvietkauskienė skaitys paskaitą „Iškvėpintos istorijos“;
15 val. Mažojoje salėje vyks diskusija apie grožį „Matyti tai, kas nematoma“ su fotografais Agne ir Andriumi Mačiūnais.
Edukacijos visai šeimai:
11–15 val. III aukšto fojė. Netradicinių knygų skirtukų dirbtuvėlės su Rasa iš „Puoškimės kartu“;
11–16 val. Vaikų ir jaunimo literatūros skyrius. Mažųjų stilistų ateljė. Popierinių lėlių dirbtuvės, papuošaliukų gamyba su 3D rašikliais;
11–16 val. Knygos grafikos centras. Atvirukų kūrimo su specialia technika studija;
11–16 val. III aukšto fojė. Grožio alėja: L‘Occitaine, Rituals, Vivi, „Valerijono“ vaistinės produkcijos pristatymai;
12–15 val. III aukšto fojė. „Valerijono“ vaistinės edukacinis užsiėmimas „Natūralus grožis“.

Grožio ir estetikos mugė yra dalis bibliotekos vykdomo projekto „Šeimadieniai bibliotekoje“, kurio metu organizuojami edukaciniai-kultūriniai sekmadieniai visai šeimai. Šiais renginiais siekiama suteikti šeimoms kuo daugiau progų ir galimybių kartu leisti laiką bibliotekos erdvėse, tapti kūrybinių veiklų dalyviais ir kūrėjais.
Renginiai nemokami!
Renginys finansuojamas Šiaulių miesto savivaldybės.

K. Jablonskio ir grupės koncertas
2018-04-20 21:00 (Europe/Helsinki) | „Juonė pastuogė”
Su nauja gyva muzikantų iš Klaipėdos grupe dainininkas laukiamas visos šalies gyvos muzikos klubuose – Vilniuje, Kaune, Klaipėdoje, Druskininkuose, Šiauliuose ir kitur. „Grojame tik gyvai, tad ir „popsinio” pobūdžio kūriniai koncertuose įgyja visiškai kitokį skambesį” – tikina atlikėjas. Dainininkui koncertuose talkina klaipėdiečiai muzikantai: Robertas Kamarauskas (būgnai), Žygimantas Sinkevičius (gitara) ir Arūnas Degutis (boso gitara).

Muzikos vakaras su Emilija ir Ignu
2018-04-20 19:00 (Europe/Moscow) | Baras „Čin čin”
„ČinČin muzikos vakarai“ – tai tęstinis projektas, kuriame proga parodyti save atitenka talentingiems Šiaulių miesto jaunuoliams!
Šio penktadienio vakaras priklausys naujam duetui – Emilijai ir Ignui! Pusmetį besimokydamaa Amerikoje praleidusi mergina be proto pasiilgo lietuviškos muzikos ir savo ukulėlės, o šis muzikinis vakaras jai bus pirmasis!
Tuo tarpu Ignas yra ilgametis berniukų ir jaunuolių choro „Dagilėlis“ narys ir grupės „The young engineers“ muzikantas.
Muzikinė kelionė kavinėje „ČinČin“ vyks jau šį penktadienį 19 val.

Jaunųjų protų lygos finalas
2018-04-20 17:00 (Europe/Moscow) | P. Višinskio viešoji biblioteka
Balandžio 20 d. 17 val. Šiaulių apskrities Povilo Višinskio viešojoje bibliotekoje vyks Jaunųjų protų lygos pirmojo sezono finalas. Nuo praėjusių metų rudens kas mėnesį vykstančios Šiaulių miesto gimnazistų protų kovos pasiekė finišą. Iš viso per sezoną savo jėgas išmėgino net 19 miesto moksleivių komandų. Geriausiai sekėsi komandoms „Taikomoji erudicija“, „BAD VIP“ ir „OMEGA“. Šios komandos finaliniame žaidime trečiadienį mėgins išsaugoti prizininkių vietas.
2017 m. rudenį įkurtos Jaunųjų protų lygos pirmasis sezonas skirtas Lietuvos valstybės atkūrimo šimtmečiui. Visuose sezono žaidimuose buvo pateikta nemažai klausimų, susijusių su Lietuvos istorija, geografija, literatūra, kultūra, lietuvių sportininkų pasiekimais ir kt. Renginys pritraukė didelį skaičių moksleivių ir parodė, kad šiuolaikinis jaunimas mėgsta intelektinius žaidimus ir domisi dabartinėmis aktualijomis.
Žaidimą veda Juliaus Janonio gimnazijos moksleivis Edgaras Sviščiovas, per pertraukėles dalyvius savo muzika džiugina jaunieji muzikantai.
Kviečiame visus į Jaunųjų protų lygos pirmojo sezono finalą palaikyti savo mėgstamos komandos.
Lygos partnerė – Šiaulių apskrities Povilo Višinskio viešoji biblioteka, rėmėjai: Darbo rinkos mokymo centras, „Forum Cinemas“, „Apollo boulingas“, Vilniaus universitetas, JAV ambasada Lietuvoje, Valstybinis Šiaulių dramos teatras, kavinė „ČinČin“, vandens pramogų parkas „Fox Spot“

Vidas Bareikis I Koncertinis turas #VB100
2018-04-19 19:00 (Europe/Moscow) | Šiaulių arena
Anšlaginiuose koncertuose pristatęs jau ketvirtąjį savo studijinį darbą – muzikos albumą – „KATUKAVAKRE?“, Vidas Bareikis keliauja aplink Lietuvą su rekordinio dydžio turu „#VB100“. Charizmatiškasis atlikėjas vykdo sau užsibrėžtą tikslą – iki metų galo sugroti net šimtą koncertų visoje šalyje.
Į koncertą susirinkę žiūrovai bus nustebinti naujausia V. Bareikio programa. „#VB100“ koncertuose skambės ne tik puikiai žinomos, kultinėmis tapusios dainos, bet ir naujausio albumo „KATUKAVAKARE?“ singlai. Tai ir šį rudenį nuotaikingu klipu bei daugeliui atpažįstamomis aktualijomis populiarumą pelnęs „Pusvalandukas“, ir vasaros festivalių hitu tapęs – „Man taip patinka“.
V. Bareikio koncertai išsiskiria nuoširdžia emocija, netaupoma energija ir nestandartiniu santykiu su publika. „Žmogaus orkestro“ improvizacijos, „Babkių“ dainavimas kartu ar vandens pliūpsniai koncerto pabaigoje jau tapo vieno energingiausių Lietuvos scenos atstovų vizitine kortele. Taigi ir į šio turo koncertus žiūrovai turėtų ateiti nusiteikę bendradarbiauti, pašėlti ir likti nustebinti.

Koncertas „Su meile iš Neapolio“
2018-04-19 18:00 (Europe/Moscow) | Šiaulių kamerinė salė „Polifonija“
Šiauliai tai – miestas, išugdęs ir užauginęs begalę talentingų muzikos atlikėjų. Muzikinė Šiaulių tapatybė tai – projektas, buriantis profesionaliojo meno atlikėjus, kilusius iš Šiaulių.
Projekte „Muzikinė Šiaulių tapatybė“ persipina skirtingų kartų atstovų Šiaulių miesto istorijos. Vyresnės kartos atstovai projekto metu dalinsis savo išmintimi ir sukaupta patirtimi, o atstovaujantieji jaunąją kartą turės galimybę pasirodyti bei uždegti publiką savo entuziazmu.
Orams vis šylant, dienoms vis ilgėjant, dažnas ima svajoti apie vasarą ir saulėtąją Italiją. Balandžio 19 d., 18 val., Šiaulių kamerinėje salėje „Polifonija” trumpam nukeliausime į Neapolį. O juk Neapolyje ir jo apylinkėse gimę italų kompozitoriai ne tik parašė dešimtis nepaprastai išpopuliarėjusių dainų, bet ir sukūrė tai, kas ilgainiui virto atskiru žanru.
Visą pluoštą neapolietiškų dainų šįsyk atliks du maestro Virgilijaus Noreikos auklėtiniai – baritonas Simas Strazdas (baritonas) ir tenoras Juozas Janužas (tenoras), kuriems fortepijonu akompanuos Lina Giedraitytė.
JUOZAS JANUŽAS baigęs muzikos studijas Šiaulių universitete tapo maestro Virgilijaus Noreikos studentu Lietuvos muzikos ir teatro akademijoje. Studijų metu jaunasis solistas jau yra surengęs dešimtis koncertų įvairiose Lietuvos scenose, laimėjęs laureato diplomus ir prizines vietas keliuose tarptautiniuose konkursuose.
LINA GIEDRAITYTĖ baigusi studijas Lietuvos muzikos ir teatro akademijoje (prof. A. Žvirblytės klasėje) ir stažuotę pas prof. Joaquíno Soriano Madride, netrukus buvo pakviesta dirbti koncertmeistere Lietuvos muzikos ir teatro akademijoje garsaus Lietuvos tenoro ir profesoriaus Virgilijaus Noreikos klasėje. Šiandien Lina taip pat dirba koncertmeistere Vilniaus miesto operoje, kuriai vadovauja žymi operos režisierė Dalia Ibelhauptaitė.
SIMAS STRAZDAS, kaip ir J. Janužas, buvęs maestro V. Noreikos mokinys. Neapolietiškas dainas dainuoja nuo vaikystės. Su daina „O sole mio“ tapo „Dainų dainelės“ laureatu. Dabar, studijuodamas operinį dainavimą LMTA Simas taip pat mielai įtraukia neapolietiškas dainas į savo repertuarą. „Esu didelis senųjų Italijos operos meistrų, tokių kaip Cesare Siepi, Tita Ruffo, Piero Cappuccilli, Franco Corelli, gerbėjas. Visų jų repertuare rasi ne vieną neapolietišką dainą. Juk jose kaip niekur kitur dainininkas gali ne tik parodyti puikią kantileną ir tembro grožį, bet ir atsiskleisti kaip jautrus atlikėjas” – pasakoja atlikėjas.
Vakaro koncerte skambėsiančiose dainose klausytojai išgirs visą jausmų paletę. P. Tosti, L. Denzos, L. Cordillo, E. Cannio ir kitų italų kompozitorių solinės dainos ir duetai kerės melodijų grožiu, žaismingais ritmais, jautriu poetiniu turiniu.
Bilietų kaina 6 ir 4 € (nuolaida taikoma moksleiviams, studentams, senjorams ir neįgaliems pateikus pažymėjimą).
Bilietus galite įsigyti Polifonijos kasoje (Aušros al. 15) ir visose Ticket Market kasose.
Bilietų rezervacija telefonu: (8 41) 52 11 60
Projektą remia Šiaulių miesto savivaldybė.

Arūno Petraičio knygos apie Šiaulių krepšinio istoriją sutiktuvės
2018-04-19 17:00 (Europe/Moscow) | P. Višinskio viešoji biblioteka
Balandžio 19 d. 17 val. Šiaulių apskrities Povilo Višinskio viešoji biblioteka kviečia į Arūno Petraičio knygos „9 Šiaulių krepšinio dešimtmečiai. Iliustruota istorija nuo 1925 metų“ sutiktuves. Renginys vyks Mažojoje salėje.
Knygoje apžvelgiama krepšinio sporto raida Šiauliuose nuo pat jo organizuotos veiklos pradžios 1925 metais. Minimi reikšmingiausi šiauliečių laimėjimai, datos, įvykiai, aptariamas organizatorių vaidmuo. Taip pat pažymimi svarbiausi Lietuvos krepšinio pasiekimai.
Iliustruotoje istorijoje – per 500 nuotraukų, kai kurios jų yra publikuojamos pirmą kartą.

Klezmer Klangen ansamblio vakaras-koncertas
2018-04-17 17:30 (Europe/Moscow) | P. Višinskio viešoji biblioteka
Balandžio 17 d. 17.30 val. Šiaulių apskrities Povilo Višinskio viešosios bibliotekos Konferencijų salėje vyks Klezmer Klangen (jidiš klezmer – muzikantas, klangen – balsai) ansamblio vakaras-koncertas.
„Klezmer Klangen“ susibūrė 2014 m. vasarą. Muzika visada šalia – darbe ir namie – ji ansamblio narių gyvenimas. Ansamblį sudaro viena didelė šeima: tėtis Dainius – klarnetas; mama Rasa – kontrabosas, fortepijonas, vokalas; teta Jovita – akordeonas, vokalas; duktė Saulė – smuikas, vokalas; sūnus Dovydas – mušamieji, vokalas; duktė Ramunė – šokiai, vokalas. Pakerėti žydų muzikos grožio, negalėjo jai atsispirti – paniro į jos platybes improvizuodami, išmokdami groti naujais instrumentais, dainuodami istorine jidiš kalba.
2016 m. rudenį ansamblis „Klezmer Klangen“ gavo Lietuvos kultūros instituto kvietimą atstovauti Lietuvai kultūrinėje programoje „Lietuva – Ukraina: kultūros partnerystė 2016“ ir surengti koncertą Kijeve Nacionaliniame Taraso Ševčenkos muziejuje parodos „YIVO Vilniuje. Legendos pradžia“ atidaryme. Tada buvo puikiai įvertinti klausytojų ir muzikantų profesionalų.
Savo veikla ansamblis „Klezmer Klangen“ reprezentuoja Lietuvą, kaip turtingą istoriją turinčią valstybę. Be istorijos pažinimo sunkiai įsivaizduojamas ateities kūrimas, sunku išvengti baisių klaidų. Kartu ansamblis skatina lietuvių ir žydų tautų tarpkultūrinį dialogą.

Komedija LOTO (N-18)
2018-04-16 18:00 (Europe/Moscow) | Koncertų salė „Saulė”
Aštri komedija

REŽISIERIUS – Olegas Šapošnikovas (Oļegs Šapošņikovs)

AUTORIUSVasilijus Sigarevas
DAILININKASVojtekas Stefanekas (Wojciech Stefaniak)
VERTĖJASHerkus Kunčius
KOSTIUMŲ DAILININKĖGreta Subatavičiūtė

VAIDINA

Stanislovas – Andrius Žiurauskas
Stanislovas, Jaunuolis – Jokūbas Bareikis
Irena – Valda Bičkutė
Alfonsas – Mindaugas Capas, Dalius Skamarakas
Severija – Lina Rastokaitė, Ineta Stasiulytė
Teresė – Gabrielė Malinauskaitė, Brigita Arsobaitė
Jaunuolis – Algis Ramanauskas
Mykolas Sakalas – Sakalas Uždavinys, Jonas Braškys

Šis spektaklis – išskirtinai tik suaugusiems žiūrovams! Vartojama necenzūrinė leksika!

Spektaklio personažai sukurti pagal realius asmenis. Tai žmonės, kurie gyvena šalia mūsų. Galbūt jie nėra tokie išsilavinę, inteligentiški, kultūringi ir apsiskaitę, kaip mes, vadovaujasi visai kitomis vertybėmis, turi visai kitokių svajonių, bet tuos žmones mes sutinkame kasdien – kaimynystėje, parduotuvėje, gatvėje…
Visi norime gyventi gražiai ir patogiai. Tiesa? Tačiau, kad ir kiek uždirbtume, kad ir kiek turėtume, kad ir kiek laimėtume ar gautume dovanų, iki pilnos laimės mums vis tiek visada trūksta… Bent šiek tiek. O kas, jei laimė slypi visai ne tame? Gal tikroji laimė – tai gebėjimas suvokti, teisingai įvertinti ir laiku pradėti branginti draugystę, pagarbą, sąžinės ramybę?
Irena visada buvo garbinga vidutinio amžiaus moteris – pareiginga darbuose, pamaldi bažnyčioje, mandagi su kaimynais. Na, ir uoli loterijos bilietų pirkėja. Vieną dieną Irenos svajonė išsipildė su kaupu – ji ne tik įsigijo laimingą loterijos bilietą, bet ir laimėjo tiek pinigų, kad jos vyras Stanislovas pagaliau galėtų mesti tarnybą, nusipirkti naują automobilį ir pradėti dirbti išsvajotąjį taksisto darbą. Irena šią sėkmę kartu atšvęsti pasikvietė draugus – Alfonsą su Severija bei Mykolą Algirdą su žmona Terese.
Tačiau po nuoširdaus vakarėlio, koks būna tik tarp senų gerų draugų, laimingasis Irenos bilietas… pradingo! Kaip į vandenį! Ne. Jo nėra nei po stalu, nei spintose, nei tarp nešvarių vakarėlio indų. Ar gali būti, kad laimingąjį loterijos bilietą – TĄ vienintelį bilietą į tikrą laimę – paėmė kažkuris iš svečių? Šis įtarimas su baisiu kartėliu apsėdo Irenos protą ir ji nieko nelaukdama imasi veiksmų išsiaiškinti, kas iš taip vadinamų draugų pasikėsino į jos laimę.
Šiuolaikinės kartos rusų dramaturgo Vasilijaus Sigarevo (Василий Сигарев) pjesės pasižymi savitu humoro prieskoniu, tikrovišku realizmu ir vaizdingu kasdienybės šaržu. Tik suaugusiems skirta komedija „Loto“ – tai jau antroji šio autoriaus pjesė, pristatoma profesionaliame komedijos teatre „Domino“: teatro lankytojai turėjo progos mėgautis šio autoriaus komedija „Melo detektorius“, sulaukusia tarptautinio pripažinimo Senajame Europos žemyne.

BILIETAI: http://bit.ly/2H8ddkp

Kokiam žiūrovui skirtas spektaklis
Aštri komedija provokuojančia tema skirta žiūrovui, mėgstančiam taiklų ir įžvalgų kasdienybės šaržą

Premjera
2016 m. gruodžio 3 d.

Renginio trukmė
1 val. 40 min.

Pertrauka
Yra

Rekomenduojamas amžius
N-18

Ar spektaklyje rūkoma
Ne

Ar vaikai įleidžiami
Ne

Papildoma pastaba
Vartojamas necenzūrinis žodynas

Pasaulio kultūros dienai skirta diskusija „RERICHO PAKTAS IR PASAULIO TAIKOS VĖLIAVA“
2018-04-15 13:00 (Europe/Moscow) | P. Višinskio viešoji biblioteka
Balandžio 15 d. 13 val. Šiaulių apskrities Povilo Višinskio viešosios bibliotekos Mažojoje salėje vyks Pasaulio kultūros dienai skirta diskusija „RERICHO PAKTAS IR PASAULIO TAIKOS VĖLIAVA“.
„Šį Paktą daugelis vadina Raudonuoju Kultūros Kryžiumi. Raudonasis Kryžius rūpinasi fizine žmogaus sveikata, o Paktas dėl kultūros vertybių išsaugojimo turi tapti dvasinės žmogaus sveikatos saugotoju ir globėju,“ – yra sakęs Nikolajus Rerichas.
Diskusijos temos:
Kultūros dienos svarba ir Taikos vėliavos simbolinė prasmė;
Rericho pakto reikšmė kultūros objektų apsaugai;
Sunaikinti, apleisti meno kūriniai Šiauliuose.
Diskusijoje dalyvaus: S. Tumėnas, R. Dailidė, S. Prancuitis, A. Musneckis, R. Trušys, A. Visockis, V. Rimkus, M. Adomavičienė, G. Arlauskaitė-Vingrienė, S. Baranauskienė ir kt.
Renginį su muzikine-poetine programa pradės aktorė Silvija Povilaitytė, diskusiją moderuos Diana Stungurienė.
Bus rodomos dokumentinių filmų „Kultūra yra Šviesos ginklas“, „Rerichas ir Latvija“ ištraukos ir kt. vaizdo medžiaga.
Renginio organizatoriai:
Šiaulių apskrities Povilo Višinskio viešoji biblioteka;
Studija „Gin-Dia“.
Partneriai: Šiaulių Nikolajaus Rericho klubas, LDS „Šiaulių dailininkų organizacija“.
